War an dezeviñ a oa hon hini neuze hon eus anavezet azonoù an hevelep diempradur a vrein hor bro : troc’het oa hor mennozioù diouzh pep poell evel diouzh pep ober. Seul zieupoc’h omp oc’h embann an dezrannadur-mañ m’hon eus e renet warnomp hon-unan. Ne vimp ket teneroc’h a se avat ouzh an nagennerion a nac’h ober kemend-all hag a zifenn ar gwir da skignañ mennozioù diempret en Emsav. An dezeviñ diempret-se ne anavez an Emsav frankiz ebet dezhañ. Argaset e rank bezañ, evel frouezh an arallekadur hag un hadenn a arallekadur nevez.